CELEX: C2006/294/50
Language: fi
Date: 2006-12-02 00:00:00
Title: Asia C-394/06: Kanne 22.9.2006 — Euroopan yhteisöjen komissio v. Italian tasavalta

2.12.2006   
            
            
               FI
            
            
               Euroopan unionin virallinen lehti
            
            
               C 294/28
            
         Kanne 22.9.2006 — Euroopan yhteisöjen komissio v. Italian tasavalta
   (Asia C-394/06)
   (2006/C 294/50)
   Oikeudenkäyntikieli: italia
   Asianosaiset
   
      Kantaja: Euroopan yhteisöjen komissio (asiamiehet: B. Schima ja D. Recchia)
   
      Vastaaja: Italian tasavalta
   Vaatimukset
   
               —
            
            
               Italian tasavalta ei ole noudattanut liikenteen biopolttoaineiden ja muiden uusiutuvien polttoaineiden käytön edistämisestä annetun Euroopan parlamentin ja neuvoston direktiivin 2003/30/EY (1) 4 artiklan 1 kohdan mukaisia velvoitteitaan, koska se ei ole esittänyt ennen 1.7.2005 sellaista vuosittaista kansallista kertomusta biopolttoaineiden käytön edistämisestä, jossa käsiteltäisiin kaikki edellä mainitun säännöksen mukaiset seikat
            
         
               —
            
            
               Italian tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Määräaika direktiivin 2003/30/EY 4 artiklan 1 kohdassa tarkoitetun biopolttoaineiden käytön edistämistä koskevan vuosittaisen kansallisen kertomuksen esittämiselle päättyi 1.7.2005.
   Italian tasavalta väittää toimittaneensa 14.7.2006 komissiolle kertomuksen, joka on direktiivissä säädetyn mukainen.
   Komission mukaan tämä kertomus ei kuitenkaan ole täydellinen, koska siinä ei mainita lainkaan kansallisia voimavaroja, jotka on osoitettu biomassan tuotantoon energian tuottamiseksi muuta kuin liikennettä varten, kuten direktiivin 4 artiklan 1 kohdan toisessa alakohdassa säädetään.
   
      (1)  EUVL L 123, s. 42.